
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  30
din 27 februarie 2017
                      privind prelungirea unui contract de închiriere și ulterior preluarea acestuia
Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre și referatul de aprobare al Primarului municipiului, în calitate de iniţiator, înregistrat cu nr. 3457/13.02.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea formulată de domnul Bondulescu Niculae, în calitate de președinte al Partidului Liberalilor și Democraților – ALDE, Filiala Sighișoara, înregistrată la Municipiul Sighișoara sub nr. 26849/03.11.2016, cu referire la prelungirea și ulterior modificarea, respectiv preluarea contractului de închiriere nr. 115/2009, așa cum a fost modificat și completat prin actele adiționale nr. 1/2014 și nr. 2/2015, având ca obiect spațiul cu altă destinație decât locuință, situat în Sighișoara, str. H. Oberth nr. 22, în suprafață utilă de 18 mp., cu destinația de sediu al partidului – Filiala Sighișoara;  

Având în vedere clauza din contractul de închiriere, al cărui termen a expirat la data de 31.12.2016, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că, în urma prelungirii şi ulterior preluării contractului de închiriere, nu sunt afectate planurile de sistematizare şi că bunul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin prelungirea şi ulterior preluarea contractului de închiriere, se aduc venituri suplimentare la bugetul local;
Având în vedere Raportul de specialitate al Direcţiei Administrarea Patrimoniului, înregistrat cu nr. 3456/13.02.2017, prin care se propune prelungirea contractului de închiriere amintit și ulterior preluarea acestuia, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
          În temeiul art. 36 (2) lit. „c”, (5) lit. „a” şi „b”, (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:
Art.1.  (1) Se aprobă prelungirea contractului de închiriere nr. 115/2009, așa cum a fost modificat și completat prin actele adiționale nr. 1/2014 și nr. 2/2015, încheiat cu Partidul Conservator - Filiala Județeană Mureș, având ca obiect spațiul cu altă destinație decât locuință, situat în Sighișoara, str. H. Oberth nr. 22, în suprafață utilă de 18 mp., cu destinația de sediu al partidului – Filiala Sighișoara, al cărui termen a expirat la data de 31.12.2016.

(2) Perioada pentru care se aprobă prelungirea contractului de închiriere este de 1 (un) an.

(3) Se aprobă preluarea, începând cu data de 01.03.2017, a contractului de închiriere nr. 115/2009, așa cum a fost modificat și completat prin actele adiționale nr. 1/2014 și nr. 2/2015, având ca obiect spațiul cu altă destinație decât locuință, situat în Sighișoara, str. H. Oberth nr. 22,  în suprafață utilă de 18 mp., înscris în C.F. nr. 7346 Sighișoara, nr. top. 961, cu destinația de sediu al partidului – Filiala Sighișoara, de către Partidul Liberalilor și Democraților – ALDE,  Filiala Sighișoara, ca urmare a fuziunii prin contopire a Partidului Conservator și a Partidului Liberal Reformator.

(4) Începând cu data de 01.03.2017, chiria va fi de 45 lei/lună, respectiv de 2,5 lei/mp./lună și se va indexa cu indicele de inflație semestrial.

(5) Prelungirea și modificarea contractului de închiriere se va face prin act adițional.

(6) Restul clauzelor contractuale din contractul de închiriere nr. 115/2009, așa cum a fost modificat și completat prin actele adiționale nr. 1/2014 și nr. 2/2015, îşi menţin valabilitatea între Municipiul Sighişoara şi Partidul Liberalilor și Democraților – ALDE, Filiala Sighișoara.

Art. 2. Cu ducerea la îndeplinire a prevederilor prezentei hotărâri se încredinţează  Primarul Municipiului Sighişoara, Direcţia Administrarea Patrimoniului, Direcţia Economică - Biroul Buget, Contabilitate, Salarizare şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

                    PREŞEDINTE DE ŞEDINŢĂ,

  

            Gavrilă Ionel,
  Contrasemnează/Avizat pentru legalitate

           SECRETAR,



             Bizo Anca
(Prezenta s-a adoptat cu 13 voturi ”pentru”, 5 ”abțineri” și 1 vot ”împotrivă”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. Partidul Liberalilor și Democraților – ALDE, Filiala Sighișoara.
11 ex. 
B.A.
